tomron87/hebrew-wikipedia-sentences-corpus huggingface dataset:
נכון לינואר 2022, השיר הושמע למעלה מ-127 מיליון פעמים בספוטיפיי.
אלי מאלינס, מהאתר We Rave You, תיארה את השיר כהמנון הקיץ החיוני ביותר לשנת 2021, וכתבה כי "ההשפעה של גרנן נשמעת ולא רק דרך השירה אלא גם דרך הגיטרות המהנות והאופטימיות שניתן למצוא לאורך כל הדרך, והאריס בכושר שיא עם הפקות אופטימיות וסינת'ים שאפשר לרקוד איתם".
הווידאו קליפ, שבוים על ידי אמיל נאוה, יצא בערוץ היוטיוב של קלווין האריס ב-11 ביוני 2021. נכון לינואר 2022, הווידאו קליפ נצפה למעלה מ-17 מיליון פעמים.
ג'ייסון הפלר, מ-EDM.com, תיאר את הווידאו קליפ כ-"קליידוסקופי" וכ-"פרויקט אור-קולי מבעבע שמתחבר בצורה מושלמת עם המנגינה שטופת השמש".
מדינהתוארמכירותאוסטריה (IFPI Austria)זהב15,000בלגיה (BEA)זהב20,000צרפת (SNEP)זהב100,000הממלכה המאוחדת (BPI)פלטינה600,000
אזורתאריךפורמטחברת תקליטיםהערותעולמי 4 ביוני 2021הורדה דיגיטלית, הזרמת מוזיקהסוני מיוזיק אנטרטיינמנט הממלכה המאוחדת להיט רדיו עכשווי
Bussin הוא שיר שהוקלט על ידי הראפרית האמריקאית ניקי מינאז', ביחד עם הראפר האמריקאי ליל בייבי.
השיר יצא לאור ב-11 בפברואר 2022, על ידי חברת התקליטים יאנג מאני וריפבליק רקורדס, כסינגל שלא מתוך אלבום.
שבוע לפני יציאת השיר, הוציאה מינאז' עם בייבי את "".
השיר הגיע למקום ה-20 במצעד הבילבורד הוט 100.
השיר נכתב על ידי ניקי מינאז', ליל בייבי, סייריק פאלמר, ג'ושוע גודס, ראסול בארנס גריר וטרל גרינלי והופק על ידי סוואגיונו ודי ג'יי טיז.
ב-4 בפברואר 2022, מינאז' וליל בייבי הוציאו את שיתוף הפעולה הראשון שלהם בשם "".
הקליפ של השיר מסתיים בתצוגה מקדימה של "Bussin", שזכה לתגובות חיוביות מהמעריצים.
האודיו הרשמי של "Bussin" הועלה לערוץ היוטיוב של ניקי מינאז' ב-11 בפברואר 2022, ביום יציאתו של השיר כסינגל.
אזורתאריך יציאהפורמטחברת תקליטיםמקורעולם11 בפברואר 2022הזרמת מוזיקה • הורדה דיגיטליתיאנג מאני • ריפבליק
Butterfly Effect הוא שיר של הראפר והזמר האמריקאי טראוויס סקוט.
השיר יצא לאור על ידי אפיק רקורדס ב-15 במאי 2017, כסינגל המוביל מתוך אלבום האולפן השלישי שלו, Astroworld.
השיר נכתב על ידי סקוט יחד עם המפיקים הקנדים מורדה ביטס ופליקס לאון.
במהלך הופעה בווירג'יניה ב-4 במאי 2017, סקוט רמז על צאתה של מוזיקה חדשה בפריסטייל ראפ.
Bout to go crazy for a few days" ("מוציא מוזיקה חדשה תוך כמה ימים.
השיר יצא לצד שני שירים נוספים של סקוט בסאונדקלאוד, כולל "A Man" ו-"Green & Purple" בהשתתפות פלייבוי קרטי.
השיר נכנס למצעד הבילבורד הוט 100 במקום ה-99 בשבוע של 17 ביוני 2017, והגיע בשיאו למקום ה-50 לאחר צאתו של Astroworld.
הסינגל קיבל את תואר הפלטינה המרובעת מאיגוד תעשיית ההקלטות האמריקאי על 4,000,000 יחידות שנמכרו בארצות הברית.
בשנת 2022, השיר חצה את רף מיליארד ההשמעות בפלטפורמת ספוטיפיי.
הווידאו קליפ יצא לאור ב-13 ביולי 2017 בערוץ ה-Vevo של טראוויס סקוט.
הוא בוים על ידי BRTHR, שביים גם את הקליפ ל-"Goosebumps" של סקוט.
"Butterfly" (בעברית: "פַּרְפַּר") הוא שיר של להקת הדאנס השוודית Smile.dk, מתוך אלבומה משנת 1998, Smile.
הוא נכתב והופק על ידי רוברט אוהלמן ורובין רקס.
השיר זכה לפופולריות מחוץ לשוודיה כאשר נכלל בגרסה הראשונה של משחק הווידאו של Konami, Dance Dance Revolution ו-Dance Dance Revolution 3rdMix.
לכבוד הפופולריות שלו, נעשה עבור השיר רמיקס שנכלל ב-Dance Dance Revolution X (2008); הוא נועד לחגוג את יום השנה העשירי לסדרה.
השיר הפך גם לתופעת אינטרנט בשנות ה-2010 לאחר שנכלל בצעצועים המיוצרים ברפובליקה העממית של סין, בדרך כלל בטלפונים סלולריים וצעצועים נלווים.
ב-2009, השיר הוקלט מחדש כשוורוניקה ומלין ביצעו את השירה.
הלהקה הדרום אפריקאית Die Antwoord דגמה את השיר בלהיט שלה "Enter the Ninja", לאחר ששמעה אותו ב-Dance Dance Revolution X.
השיר נכתב על ידי רוברט אוהלמן והופק על ידי רובין רקס.
"Butterfly" הושמע פעמיים במהלך סרט הדרמה הדרום אפריקאי Flatland משנת 2019. הוא הוצג לזמן קצר בפרק השישי מתוך הסדרה האמריקאית "וונדה-ויז'ן" של היקום הקולנועי של מארוול ודיסני+, ששמו "".
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.
הווידאו קליפ הרשמי של השיר פורסם ב-18 במאי 2017 בערוץ היוטיוב הרשמי של האחים וורנר דנמרק.
הקליפ מתחיל כששתי חברות הלהקה ורוניקה אלמקוויסט וססיליה רייסקוג יורדות מחללית בצורת פרפר כתום לתוך מרעה מוקף הרים.
בהמשך, הן הולכות דרך המרעה ומחפשות את מושאי אהבתן.
ראשית, שתי הבנות נתקלות בשני בנים קטנים בסביבות גיל שמונה, אך הן ממשיכות במסע החיפוש.
לאחר מכן, הן נתקלות בזוג אחר של בנים, ואלה בני נוער בסביבות גיל חמש-עשרה.
הן ממשיכות לחפש, ולבסוף נתקלות במושאי אהבתן, בקצה מנהרה מסוימת.
ברגע שהן מתאחדות עימם, מופיעה החללית בצורת הפרפר מעל הגג וכולם עולים אליה; הקליפ מסתיים בסצנה בה החללית ממריאה.
נכון לינואר 2023 עומד מונה הצפיות של הקליפ על למעלה מ-60 מיליון צפיות.
אזורתאריך יציאהפורמטחברת תקליטיםמקורכלל העולם2 בנובמבר 1998תקליטורEMI
But Here We Are הוא אלבום האולפן ה-11 של להקת הרוק האמריקאית פו פייטרס.
האלבום יצא לאור ב-2 ביוני 2023. אלבום זה הוא אלבום האולפן הראשון שלהם מאז מותו של המתופף טיילור הוקינס במרץ 2022.
בזמן סיבוב הופעות לקידום אלבום האולפן העשירי שלהם, Medicine at Midnight, התוכניות בוטלו בפתאומיות לאחר שהמתופף, טיילור הוקינס, מת באופן בלתי צפוי במרץ 2022. הלהקה ביטלה את כל המופעים שתוכננו לשאר השנה, ובעיקר יצאה להפסקה והותירה את עתידה לא ברור.
בדצמבר 2022 שוחררה הצהרה המאשרת שפו פייטרס ימשיכו, אבל שהם "הולכים להיות להקה אחרת בהמשך הדרך".
שמועות על אלבום חדש התעוררו בפברואר 2023, כאשר תקליטן הרדיו כריס מוילס ברדיו X בבריטניה הזכיר כלאחר יד אלבום חדש שייצא במרץ.
מאוחר יותר התנצל מוילס על כך שדיבר על הנושא ללא סמכות, אך סירב להבהיר את דבריו.
האלבום הוכרז מאוחר יותר באופן רשמי ב-19 באפריל 2023, לצד השם הרשמי שלו, "But Here We Are".
בזמן ההכרזה על האלבום, עדיין לא נחשף מחליפו של הוקינס.
האלבום הוא שיתוף הפעולה השלישי עם המפיק גרג קורסטין, אחרי Medicine at Midnight בשנת 2021 ו-Concrete and Gold בשנת 2017. האלבום תואר כ"פרק הראשון בחייה החדשים של הלהקה".
האלבום מתוכנן כעת לצאת ב-2 ביוני 2023. הסינגל הראשון, "Rescued", יצא במקביל להכרזה על האלבום ב-19 באפריל 2023. למעלה מ-25 הופעות חיות לקידום האלבום הוכרזו ברחבי צפון אמריקה ואירופה.
עדיין לא הוכרז מחליף למתופף הוקינס.
Business Is Business הוא אלבום האולפן השלישי של הראפר האמריקאי יאנג ת'אג.
האלבום יצא לאור ב-23 ביוני 2023, באמצעות חברות התקליטים YSL רקורדס ובהפצת 300 אנטרטיינמנט ואטלנטיק רקורדס.
הוא מכיל הופעות אורח של דרייק, פיוצ'ר, 21 סבאג', טראוויס סקוט, יאק גוטי, ליל עוזי ורט, BSlime, ליל גוטיט ונייט רוס.
גרסתו של המפיק המוזיקלי האמריקאי והמפיק בפועל של האלבום מטרו בומין לאלבום יצאה כארבעה ימים לאחר מכן, ב-27 ביוני, והיא מכילה את רשימת הרצועות המקורית של האלבום, לצד רצועות בונוס.
גרסה זו מכילה הופעות אורח של ג'וס וורלד המנוח וניקי מינאז'.
האלבום הופק על ידי מטרו עצמו, דייוויד x אלי, קיד מאסטרפיס, זינוביטס, אוויאטור קיז, ויזי, דז רייט, די ריץ', לונדון און דה טראק, ד"ר לוק, FnZ, BoogzDaBeast, אלן ריטר, דרה מון, פילת'י, ג'ונה אברהם, סאות'סייד, בובי ראפס, פיטר לי ג'ונסון, באק ו-DY.
זה אלבומו הראשון של יאנג ת'אג מאז שנעצר באשמת RICO במאי 2022, והוציא את אלבום זה כאשר הוא עדיין בבית הסוהר.
"But Daddy I Love Him" (בעברית: "אֲבָל אַבָּא אֲנִי אוֹהֶבֶת אוֹתוֹ") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה השישית מתוך אלבומה ה-11 של סוויפט, The Tortured Poets Department.
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם.
ביום הראשון לצאתו הושמע כ-186 מיליון פעמים בספוטיפיי – שיא כל הזמנים.
בשנת 2023 הוציאה את Speak Now (Taylor's Version) ואת כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס.
ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים.
כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן.
מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים.
בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית.
קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה".
בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
ב-6 בפברואר 2024 חשפה סוויפט את רשימת הרצועות באלבום.
"But Daddy I Love Him" הוכלל כרצועה השישית שלו.
ב-11 באפריל נודע כי אורך השיר עומד על חמש דקות וארבעים שניות – השיר הארוך ביותר באלבום.
סוויפט כתבה את "But Daddy I Love Him" יחד עם ארון דסנר, והשניים הפיקו את השיר יחד עם ג'ק אנטונוף.
בשיר, דסנר מנגן בגיטרה אקוסטית.
אנטונוף מתכנת את השיר, מספק קולות רקע ומנגן בכלים שונים: צ'לו, גיטרה בס, גיטרה אקוסטית, ג'ונו ומלוטרון.
שון האצ'ינסון מנגן בתופים, בובי הוק מנגן בכלי מיתר, וזם אודו, מייקי פרידום הארט ואיוון סמית' מנגנים בסינתיסייזרים.
"But Daddy I Love Him" הוקלט על ידי לורה סיסק ואולי ג'ייקובס באולפני ההקלטות של קונוויי, לוס אנג'לס, ובאולפני אלקטריק ליידי, ניו יורק.
השיר עבר מיקס על ידי סרבן גניאה באולפני מיקססטאר, וירג'יניה ביץ'.
אורך השיר הוא 5 דקות ו-40 שניות.
לבתים של השיר נלווית מנגינה של כלי מיתר הכוללת גיטרות וכינורות עדינים אשר יחד מציגים אלמנטים של קאנטרי ורוק.
הפזמון דינמי, שתואר על ידי ג'ייסון ליפשוץ מבילבורד כ"רחב לב" הזכיר את שירי הפופ-קאנטרי המוקדמים של סוויפט.
מספר מבקרים סברו כי הפקת השיר תואמת את הסגנונות המוזיקליים של אלבומיה הקודמים של סוויפט, Fearless ו-Speak Now שיצאו בשנים 2008 ו-2010 בהתאמה.
סגנון השיר תואר על ידי המבקרים כקאנטרי, אלקטרוניקה, קאנטרי פופ, ופולק רוק.
השיר כתוב בסגנון של שירי קאנטרי.
מילות השיר "But Daddy I Love Him" מציגות את סוויפט מתעמתת עם מבקרים על חיי האהבה שלה.
הכותרת היא ציטוט מסרט האנימציה של דיסני משנת 1989 "בת הים הקטנה".
בסרט, הגיבורה אריאל אומרת את השורה בתגובה לחוסר הסכמתו של אביה בן הים כלפי מושא אהבתה האנושי, הנסיך אריק.
הנרטיב הכללי סובב סביב רומן שהפך לנושא שנוי במחלוקת בקרב תושבי עיירה דתית קטנה.
מאוחר יותר לתוך השיר, סוויפט מתעמתת ישירות עם מבקריה – ה"שרה והאנה", "אמהות היין" ו"הזקנים" – בעצם כל מי שלא הסכימו עם מערכת היחסים שלה.
סוויפט מוסיפה ואומרת לאנשים האלה שרק לה יש את הסמכות "לבייש / להרוס" את המוניטין שלה כילדה טובה.
היא ממשיכה ומאשרת בפניהם ששיקול דעתם לא ירתיע אותה מלהמשיך ברומן הזה.
לקראת סיום השיר, הרומן מקבל את אישורו של אביה של סוויפט, והיא אומרת למבקריה שהם אינם רצויים בחתונתה, סוויפט בעצם אומרת שהיא יכולה לשמוח בלעדיהם, ושדעתם לא משנה לה.
מספר עיתונאים פירשו את "But Daddy I Love Him" כשיר אוטוביוגרפי על הביקורת שקיבלה סוויפט על כמות הגברים שיצאה איתם בעברה, ובמיוחד על הקשר עם מאטי הילי.
על פי קיטי אמפייר מהאובזרבר, למרות האלמנטים האוטוביוגרפיים שלו, הנרטיב דומה יותר לסיפור קצר דמיוני עם עלילה בסגנון ברוס ספרינגסטין.
חלק מהמבקרים השוו בין "But Daddy I Love Him" לסינגל של סוויפט משנת 2008 "Love Story", שיר על רומן נעורים הסובל מחוסר הסכמה הורית, שני השירים מסתיימים ברומן שמקבל אישור מאביה של הגיבורה.
עבור רוב שפילד מרולינג סטון, בעוד ש-"Love Story" מבוסס על הסיפור השייקספירי "רומיאו ויוליה", "But Daddy I Love Him" מכיל אזכורים להמלט.
בריאן ווסט מלהקת The Tennessean חשב שהחופש הרומנטי והגישה המתריסה של "But Daddy I Love Him" הזכירו את הרגשות בשיר "Don't Blame Me" של סוויפט משנת 2017.
המשפט, "I'm having his baby/ No I'm not, but you should see your face" – "אני יולדת את התינוק שלו, לא אני לא, אבל אתם צריכים לראות את הפרצוף שלכם", הוזכר בביקורות כקטע הומוריסטי שבו סוויפט שוברת את הקיר הרביעי כדי לתקשר ישירות עם מאזיני השיר.
מספר עיתונאים שיערו שהשיר מבטא את כעסה של סוויפט על המעריצים עקב זעקתם הציבורית נגד מערכת היחסים שלה ושל הילי.
מספר מבקרים, כמו קרייג ג'נקינס מוולצ'ר וגבריאל סאולוג מבילבורד פיליפינים, ראו ב-"But Daddy I Love Him" את המסר של סוויפט על סמכותה על חייה האישיים, למרות תשומת הלב העזה שקיבלה מצד מעריציה ומהתקשורת שניסתה לשנות את דעתה.
בגרדיאן, לורה סנייפ זיהתה אזכורים פוטנציאליים לאופן שבו הנהלתה ומשפחתה של סוויפט גם הן לא הסכימו לבחירותיה הרומנטיות וטענה כי לב השיר הוא "הרגש לגבי מי מחליט מה נכון עבור [סוויפט]".
עבור ג'נקינס, השיר מציג את סוויפט נאבקת עם תדמיתה כ"בת נאמנה" של אמריקנה, ומשמש כ"בחינה של חלוקות מבוססות אמונה בחברה האמריקאית הלבנה".
מבקרים רבים בחרו ב-"But Daddy I Love Him" כשיר בולט מתוך The Tortured Poets Department, כשחלקם ראו בו כשיר הטוב ביותר באלבום.
ביקורות רבות התמקדו במילות השיר, הביקורות היו מרותקות בכך שסוויפט הביעה את כעסה כלפי העיתונות, הציבור ואפילו מעריציה במטרה להגן על חייה האישיים.
לינדזי זולדז מהניו יורק טיימס כתבה שהשיר "ארסי באופן בלתי צפוי", ואן פאוורס מ-NPR כתבה שההתנהגויות המופרעות המתוארות בשיר הראו שאפילו מעריציה של סוויפט לא "ניצלו בניתוח שלה שבודק מי בדיוק גרם לה לאומללות בשנים האחרונות".
ג'ייסון ליפשוץ מבילבורד, שדירג את השיר כשני הכי טוב באלבום (אחרי השיר "The Smallest Man Who Ever Lived"), ראה בשיר כקטע המרכזי של האלבום.
אלכסיס פטרידיס מהגארדיאן חשבה שסוויפט "עושה את זה" תוך סיכון לפגוע בקהל מעריציה בשיר, ומצאה את ביטוי "התסכול העייף" שלה אמין ומרגש כאחד.
מספר מבקרים התרשמו מהכתיבה הדרמטית שנמצאת בשיר והצביעו על שורשי כתיבת שירי הקאנטרי של סוויפט.
קאלי אלגרים מ-Business Insider שיבחה את ההשפעות השייקספיריות בשיר, ואלכס הדסון מ-Exclaim!
מצא את זה מרומם שהשיר לא הסתמך על "רצינות עצמית" והעז להיות מגוחך והומוריסטי.
מיקאל ווד מהלוס אנג'לס טיימס הדגיש את הנטיות המלודרמטיות שהפכו את השיר למרגש להאזנה.
בביקורת של פיצ'פורק, אוליביה הורן כתבה ש-"But Daddy I Love Him" היה אחד משירי האלבום שהכילו "חוסר שליטה".
"But Daddy I Love Him" הצליח בזכות הפרטים "הזריזים" של סוויפט שהצטברו ל"טיסות של פנטזיה שלא דומות לשום דבר אחר באלבום הזה".
ביקורות אחרות שיבחו גם הן את ההפקה.
לורה סנאפס מהגרדיאן האמינה שהשיר ראוי שישירו אותו באצטדיונים.
ספנסר קורנהאבר מהאטלנטיק הדגיש את השפעות הקאנטרי והרוק, את התופים בעלי הצליל החי ואת קולה ה"חריף" של סוויפט, ומצא את השילוב המוזיקלי "מושלם".
וויל הודג'קינסון מהטיימס כינה אותו "פופ באנגר אופטימי" שהזכיר את להיטים קודמים של סוויפט כמו "Blank Space" או "We Are Never Ever Getting Back Together".
פייסט שיבח את השפעות הקאנטרי ואת "המנגינות המדהימות והקיצוניות".
כריס ווילמן מוראייטי תיאר אותו כשיר מפתיע בעל צליל "אורגני" שהופק על ידי אנטונוף ודסנר עבור סוויפט, הוא הציב אותו במקום ה-17 ברשימת 75 השירים הטובים ביותר של סוויפט, ואמר שבעוד שהוא מבוסס על תקופות קודמות שלה, הוא גם הציג היבט נועז שלה שמצהיר על סמכותה על חייה האישיים.
ב-9 במאי 2024, השיר נוסף לרשימת השירים של סיבוב ההופעות של סוויפט, "The Eras Tour".
השיר נוסף לכבוד הלג האירופאי של סיבוב ההופעות, בו סוויפט הוסיפה את אלבומה The Tortured Poets Department לסט.
"By My Side" הוא שיר בביצוע הלהקה האוסטרלית INXS, שהתפרסם ב־18 במרץ 1991 כסינגל הבריטי השלישי והסינגל האוסטרלי הרביעי מתוך אלבום האולפן השביעי של הלהקה, X, שיצא לאור ב־1990. את השיר כתבו והלחינו אנדרו פאריס , מייקל האצ'נס וקירק פנגילי תוך כדי הסשנים של העבודה על התקליט.
בהערות אלבום של מהדורת האלבום המיוחדת שהתפרסמה ב־2002 נכתב שלמפיק כריס תומאס קרדיט בחיבור השיר – בפזמון ובעיבוד.
הכותב העיקרי, אנדרו פאריס, אמר שהשיר נכתב על רקע החיסרון שהרגיש במשפחה ובחברים בזמן סיבובי ההופעות של הלהקה.
הסינגל לא התפרסם בארצות הברית.
בשיר נטלה חלק חטיבת כלי הקשת של התזמורת הסימפונית של סידני.
לשיר יצאו שלושה בי־סיידים: רמיקס שעשה התקליטן והמפיק דייוויד מוראלס ללהיט הקודם של הלהקה, "Disappear" , ושני שירים חדשים: "The Other Side", שכתב הגיטריסט והסקסופוניסט קירק פנגילי, ו־"Soothe Me", שכתב הגיטריסט והקלידן אנדרו פאריס.
סינגל 7 אינץ' בבריטניה וסינגל קלטת שמע
"By My Side" (גרסת אלבום)
"By My Side" (מיקס גרסת הסרט)
"Disappear" (רמיקס של דייוויד מוראלס)
סינגל מקסי תקליטור ביפן ומארז תקליטור וכרזה באוסטרליה
סינגל מקסי קלטת שמע באוסטרליה
אזור תאריך יציאה פורמט חברת תקליטים מקור הממלכה המאוחדת 18 במרץ 1991 ויניל 7 אינץ' • ויניל 12 אינץ' • תקליטור • קלטת שמע מרקורי רקורדס יפן 25 ביולי 1991 תקליטור East West יפן
Bybit היא בורסת מטבעות קריפטוגרפיים שבסיסה נמצא בדובאי, איחוד האמירויות הערביות.
הבורסה טוענת כי יש לה יותר מ-60 מיליון משתמשים ברחבי העולם.
ב-21 בפברואר 2025 הודיעה Bybit כי נפרצה.
שווי המטבעות הקריפטוגרפיים שנגנבו, אשר הסתכם ב-400,000 Ethereum, הוערך בכ-1.5 מיליארד דולר, מה שהופך אותו לפריצת הבורסה הקריפטוגרפית הגדולה ביותר עד כה.
חברות ניתוח בלוקצ'יין Arkham Intelligence ו-Elliptic טענו כי הצליחו לשייך את הפריצה לקבוצת לזרוס (Lazarus Group), קבוצת האקרים הקשורה לקוריאה הצפונית.
"Busy Woman" (בעברית: "אישה עסוקה") הוא סינגל של הזמרת האמריקאית סברינה קרפנטר שיצא לאור ב-14 בפברואר 2025 כסינגל המוביל מתוך גרסת הדלוקס של האלבום Short n' Sweet.
ביוני 2024 קרפנטר הודיעה על צאת אלבומה Short n' Sweet שיצא ב-23 באוגוסט 2024.
במהלך קידום האלבום ולאחר צאתו קרפנטר זכתה להצלחה אדירה, היא זכתה בשלושה פרסי גראמי בשנת 2025: אלבום הפופ הווקאלי הטוב ביותר על Short n' Sweet, ביצוע סולו הפופ הטוב ביותר על "Espresso" והקלטת הרמיקס הטובה ביותר על "Espresso" בגרסת Mark Ronson x FNZ).
בנוסף, קרפנטר זכתה בפרס "Global Success" בטקס פרסי המוזיקה הבריטית, והייתה האמנית הבין-לאומית הראשונה שזכתה בו, היא הופיעה לראשונה בעשירייה המובילה של הפדרציה הבין-לאומית לתעשייה הפונוגרפית לאמניות הנמכרות ביותר לשנת 2024. סיבוב ההופעות האירופי שלה, "Short n' Sweet Tour", נמכר כולו.
השיר נכתב מיד לאחר השלמת גרסת הבסיס של האלבום Short n' Sweet ומופיע במהדורת הדלוקס שלו שיצאה לאור ב-14 בפברואר 2025. גרסת הדלוקס כוללת 17 רצועות – 12 מהגרסה המקורית ועוד 5 שירים חדשים, כולל דואט עם דולי פרטון בגרסה חדשה לשיר "Please Please Please".
ב-7 במרץ 2025 הושק הסינגל באופן רשמי לתחנות הרדיו.
מבחינה מוזיקלית, ההפקה של השיר מאופיינת בסגנון פופ שנות ה-80, חתימת סאונד של מפיק השיר, ג'ק אנטונוף.
השיר עוסק באישה עסוקה – קרפנטר שרה על גבר שמעניין אותה, אבל לא מוכנה לחכות לו.
המילים נוגעות גם בנושאים של דחייה רומנטית, תגובתיות מופרזת והומור עצמי.
קרפנטר מבטאת דמות נשית אסרטיבית, אך גם רגישה ופגיעה בעת דחייה.
היא מבהירה שהיא "עסוקה מדי" מכדי לרדוף אחרי גבר שלא משקיע בה, אבל מוכנה לפנות מקום בלוח הזמנים אם יש רצינות מצדו.
ישנה התייחסות להעצמה מינית ונשית, תוך שימוש באירוניה והומור.
היא משתמשת באסתטיקה וינטאג'ית – בדומה לנשים שהחלו להשתלב בשוק העבודה בשנות ה-50–70.
בבית הראשון, קרפנטר מתארת את עצמה כבוגרת ונבונה – פרט למצבים בהם היא נדחית.
היא מתארת דמות מתפרקת רגשית ומגיבה בציניות.
בפזמון, היא מביעה גמישות: אם הגבר רוצה אותה – היא תבוא מיד, ואם לא – היא דוחה אותו בגסות הומוריסטית.
בבית השני, היא מתארת הכנות רומנטיות שגרתיות (למשל גילוח, ואיפור) ומוסיפה קריצה מינית.
היא מתבדחת שאם הוא לא נמשך אליה, כנראה שהוא הומו – כמו בשירים אחרים שלה שמתייחסים בזהירות להומור מיני.
השיר מסתיים בגשר חוזר ופזמון שמחזק את המסר – היא אולי "אישה עסוקה", אבל פתוחה לאהבה כשהיא מרגישה נאהבת.
עקב בעיה טכנית, חיפוש "C#" מפנה לכאן.
לערך אודות שפת התכנות, ראו סי שארפ.
האות C (סי) היא האות השלישית באלפבית הלטיני.
מקורה של האות C באות גמא היוונית.
בתחילה השתמשו הרומאים באות C על מנת להביע את העיצורים K ו-G גם יחד, ורק מאוחר יותר הוסיפו ל-C את הקו האנכי ההופך אותה ל-G.
אפשרי הדבר כי בתחילה לא השתמשו ב-C כלל על מנת להביע את העיצור K, אלא רק על מנת להביע את העיצור G.
כיום, האות C מייצגת מבחינה פונולוגית לרוב עיצור וילוני, סותם, אטום (/IPA: /k), ולפעמים כאשר אחריה נכתבת אחת מהאותיות e, i, או y, האות מייצגת עיצור מכתשי, חוכך, אטום (/IPA: /s), בדומה לעיצור של האות S והאות С (אס) הקירילית.
באלפבית פונטי מיוצגת האות C על ידי המילה צ'ארלי (Charlie).
בקוד מורס מיוצגת האות על ידי קו נקודה קו נקודה:
גימל פרוטו שמיתגימל פיניקיתגמא יוונית מוקדמתגמא יוונית מאוחרתאטרוסקיתלטינית
בהקשרים מסוימים, C יכולה לסמל:
במחשבים - שפות התכנות C, ו-.
בביולוגיה - ויטמין C או ציטוזין (אחת מארבע אבני היסוד של ה-DNA).
מסמל את הריכוזיות במולר (מול לליטר).
במערכת היחידות הבין-לאומית - קיצור מ-centi, שמשמעותו 1/100 (לדוגמה cm = centimeter, כלומר מאית המטר).
בשיטת הספירה הרומית - המספר 100.
- שדה המספרים המרוכבים (מהמילה Complex באנגלית)
c - (אלגברה ליניארית) האיזומורפיזם הקנוני (לרוב מסומן בc)
c - סימון עוצמת הרצף (מהמילה Continuum - רצף).
מהירות האור מסומנת על ידי c קטנה - קיצור של המילה הלטינית "celeritas" שמשמעה "מהיר"
כאשר מצורף סימון מעלה - חום במעלות צלזיוס (למשל 37°C)
בתורת החשמל האות C מסמלת קבל.
באלקטרוניקה - סוג של סוללה.
במשפטים, כאשר האות מופיעה בתוך מעגל - זכויות יוצרים (למשל ©)
במערכות מסרים מיידיים כמו באינטרנט או בטלפון סלולרי - קיצור מהמילה "see".
בישראל: שטח C - שטחים ביהודה ושומרון הנמצאים בשליטה ביטחונית ואזרחית ישראלית.
C-4 הוא חומר נפץ תקני חזק, המשמש בעיקר ליישומים צבאיים ובהנדסה אזרחית להריסת מבנים.
למעשה, C-4 הוא תערובת של חומר נפץ – RDX עם מאגדים פלסטיים עמידים במיוחד.
C-4 הוא חומר נפץ פלסטי, והרכבו הכימי המלא נקרא ציקלוטרימיטלין-טרינוטרימין.
כיוון ש-C-4 הוא חומר פלסטי, הוא חסין ולא מגיב למים.
C-4 אינו מגיב לחבלות או לרעידות, בניגוד לניטרוגליצרין, ולכן אינו דורש טיפול זהיר כמו חומרי נפץ אחרים.
C-3PO, או בקיצור 3PO (בתעתיק: סי-טרי-פי-או וטרי-פי-או; נבנה בשנת BBY 112 ופורק בין ABY 37 ל-ABY 138) הוא דמות בדיונית של אנדרואיד המככבת בזיכיון "מלחמת הכוכבים".
בסרטים גולם על ידי אנתוני דניאלס.
C-3PO הוא מהדמויות היחידות שהופיעו בכל תשעת סרטי מלחמת הכוכבים ובסרט האנתולוגיה "רוג אחד".
C-3PO עבר ליותר מ-40 בעלים שונים, כשהידועים מביניהם הם משפחת סקייווקר.
בסרט מלחמת הכוכבים - פרק 1: אימת הפנטום, מתרחשת הופעתו הראשונה של C-3PO מבחינה כרונולגית.
C-3PO נמצא הרוס ברחובות מוס אספה בטטואין, אך נמצא על ידי העבד אנאקין סקייווקר.
אנאקין בנה מחדש את C-3PO, אך לא היה ברשותו כיסוי מוזהב לכן בנה את C-3PO בצורתו השלדית.
אנאקין אירח בבקתת משפחת סקייווקר את מאסטר הג'דיי קווי-גון ג'ין, מלכת נאבו פאדמה אמידאלה, ג'אר ג'אר בינקס וחברו הטוב ביותר של C-3PO - R2-D2. הדרואיד צפה בניצחונו של אנאקין במרוץ הפודים (ובעקבות כך, יציאתו מעבדות), אך נשאר בטטואין עם שמי סקייווקר כשאנאקין עוזב לנאבו.
בשנת BBY 30, שמי מכסה את C-3PO בציפוי כסוף, ובשנת BBY 27 עבר לשרת את משפחת לארס, וזאת לאור העובדה ששמי התחתנה עם קליאג לארס.
בשנת BBY 22 אירעו אירועי מתקפת המשובטים.
זמן מה לאחר חטיפתה של שמי על ידי אנשי חול, אנאקין (כעת פדוואן) וסנאטור פאדמה אמידאלה הגיעו לטטואין.
אנאקין הגיע כדי לחפש אחר אימו, אותה מצא מתה בכפר אנשי החול, ובעקבות כך ירש את חוות הלחות של משפחת לארס.
C-3PO היה נוכח בהלוויה של שמי, שנקטעה כש-R2-D2 ניסה להעביר מסר דחוף לאנאקין, ואת המסר C-3PO תרגם.
לאחר ההלוויה, אנאקין ופאדמה מתכוננים לטוס לג'נוסיס כדי להציל את אובי ואן קנובי, ובנו של קליג - אואן - נותן לאנאקין את C-3PO.
בקרב על ג'נוסיס, R2-D2 ו-C-3PO נשארו על סיפון ספינת החלל המלכותית של פאדמה.
R2-D2 יצא לשדה הקרב, ו-C-3PO יצא אחריו.
השניים הגיעו למפעל ייצור דרואידי קרב, בו פאדמה אנאקין נלחמו בג'נוסיאנים.
R2-D2 הגן על פאדמה, ואילו C-3PO נפל על גבי פלטפורמת ייצור, וכך ראשו נחת על גוף של דרואיד קרב מסדרה B1 וגופו צורף לראש של דרואיד קרב מאותו הייצור.
שני הגלגולים של C-3PO יצאו לשדה הקרב.
בשם קונפדרציית המערכות העצמאיות, דרואידי הקרב החלו לתקוף את הג'דיי.
ראש דרואיד הקרב המחובר לגופו של C-3PO גילה כי אינו מסוגל להילחם, ואילו ראשו של C-3PO התנצל בפני הג'דיי אותם תקף.
עם זאת, שניהם החלו לסבול מבעיות תכנות; לאחר שאחד אבירי הג'דיי ערף את ראשו של C-3PO ,C-3PO החל לגדף את אבירי הג'דיי האחרים וגופו של דרואיד הקרב עדיין ירה על הג'דיי.
קיט פיסטו נטרל את האיום של דרואיד הקרב בעל גופו של 3PO על ידי שימוש ב"כוח".
R2-D2 עשה שימוש במסור חשמלי כדי לנתק סופית את ראשו של C-3PO, ומחבר את הגוף לראש.
אחרי סיוע מצד מאסטר יודה וצבא המשובטים, הקרב נגמר ו-C-3PO מתייחס לאירועים הללו כחלום מוזר.
זמן מה לאחר הקרב, R2-D2 ו-3PO הם העדים היחידים לחתונתם הסודית של אנאקין סקייווקר ופאדמה אמידאלה.
בסרט מלחמת הכוכבים - פרק 3: נקמת הסית', נראה כי C-3PO מודע להריונה של פאדמה, ולפגישות הסודיות בינה לבין בייל אורגנה ומון מות'מה.
אחרי חזרתו של אנאקין אחרי טבח הג'דיי, R2-D2 ו-C-3PO מסיקים כי המעשה האחרון היה תוצר של לחץ נפשי.
C-3PO עד לנפילתו הסופית של אנאקין לצד האפל של הכוח (וזאת לאחר שפאדמה, C-3PO, R2-D2 ואובי-ואן טסים למוסטאפר ואנאקין חונק את פאדמה).
לאחר שפאדמה נעשית מחוסרת הכרה, C-3PO ו-R2-D2 טסים עמה למקום ששמו לא הוזכר, ומשאירים את אובי-ואן קנובי להילחם באנאקין - אשר אימץ את זהות הסית' החדשה שלו, דארת' ויידר.
פאדמה מולידה את לוק וליאה ומתה בלידה.
זמן מה לאחר מכן, C-3PO ו-R2-D2 מגיעים לרשותו של בייל אורגנה, אשר מוחק את זיכרונו של C-3PO ומעביר אותו ואת R2-D2 לידי הקפטן הנאמן שלו, ניאטיליס.
הופעתו הראשונה ביקום מלחמת הכוכבים התרחשה בסרט זה.
C-3PO ו-R2-D2 נמצאים כעת בבעלותו של קפטן ניאטיליס על סיפון ספינתה של ליאה אורגנה, ולאחר שדארת' ויידר מתקיף את החללית של ליאה, היא שולחת את השניים להעביר מסר לאובי-ואן קנובי.
השניים מגיעים לטטואין, שם הם נתפסים על ידי הג'אוות ומוצעים למכירה.
C-3PO ו-R2-D2 לבסוף נמכרים לאוון לארס, ובסוף מגיעים לידיו של לוק סקייווקר.
R2-D2 ו-C-3PO בורחים מלוק, המותקף על ידי אנשי חול.
עם זאת, אובי-ואן מציל את לוק, ומקבל מסר מליאה המודיע על קיומו של כוכב המוות.
בסרט זה, היחסים בין C-3PO ל-R2-D2 מוצגים בהרחבה; C-3PO מתרגם את הדיבור הבינארי של R2-D2 ולהפך, וכש-R2-D2 נפגע בקרב של יאבין, C-3PO מציע לתרום את חלקיו כדי לתקן אותו.
בסרט זה, נראה כי C-3PO מנוגד לשלושת חוקי הרובוטיקה של אייזק אסימוב.
באירועי האימפריה מכה שנית, C-3PO הוא זה שמודיע לברית המורדים כי האימפריה הגלקטית איתרה אותם.
C-3PO בורח עם האן סולו, צ'ובאקה וליאה במילניום פלקון, בעוד R2-D2 ולוק נוסעים לדגובה לפגוש את מאסטר יודה.
C-3PO וסולו נעשים קרובים יותר, ולאחר המרדף בשדה האסטרואידים, המילניום פלקון וצוותה מגיעים לעיר העננים.
בעוד הוא חוקר חדר בעיר העננים, C-3PO נורה על ידי חייל סער ומפורק.
בחיפוש אחריו, צ'ובאקה מוצא את חלקיו המבותרים של C-3PO במכל מיחזור.
כאשר דארת' ויידר מגלה את נוכחותם של ברית המורדים, צ'ובאקה נכלא עם חלקיו של C-3PO, ואף בונה אותו בצורה גרועה ביותר.
בעזרתו של לאנדו, ברית המורדים הצליחה להימלט, בלי האן סולו הקפוא בפחמן, שנלקח על ידי בובה פט.
לאחר חזרתו, R2-D2 מתקן את C-3PO באופן מלא.
כשנה לאחר הבריחה מעיר העננים, לוק פקד על C-3PO ו-R2-D2 להעביר מסר ממנו לג'אבה ההאט, אליו האן סולו הקפוא הועבר.
למעשה, לוק מסר את הדרואידים לג'אבה כדי לזכות במעין אישור כניסה, וכך יצא ש-C-3PO שימש כמתורגמן החדש של ג'אבה (בניגוד ל-R2D2, אשר נעשה לשולחן משקאות).
C-3PO תרגם עבור צייד הראשים באוש - ליאה בתחפושת - אשר מסר את צ'ובאקה לג'אבה.
העניינים הסתבכו כאשר באוש דרש 50,000 מטבעות תרומת צ'ובאקה ואיים להשתמש בנפץ תרמי, ג'אבה חבט ב-C-3PO ופירק אותו.
לאחר שג'אבה גילה כי באוש הוא ליאה, לוק סקייווקר חדר לארמון של ג'אבה והרג את הראנקור שלו.
כוחותיו של ג'אבה גברו על לוק, צ'ובאקה והאן סולו המופשר, אשר נשלחו כארוחה לסארלאק.
בעוד ליאה משמשת כשפחה של ג'אבה, לוק גובר על השומרים, ובובה פט נהרג.
ליאה משתחררת וחונקת את ג'אבה, בעוד דוברת המפרש שלו נשרפת והמורדים נמלטים מהמקום.
C-3PO ליווה את כוח הפלישה שבא לאנדור כדי להרוס את מחולל המגן של כוכב המוות השני.
הוא, R2-D2, לוק, האן וצ'ובאקה נתפסו על ידי האיווקים, אשר חשבו כי C-3PO הוא אל בשם "המוזהב".
על אף שתכנותו של C-3PO נוגד להתחזות לאלוהות, הוא נעשה אורח כבוד בסעודה שהתרחשה בכפר העץ הבהיר.
חבריו הובאו לכפר העץ הבהיר כאסירים, ונועדו להיות ארוחה לאיווקים.
למרות חוסר רצונו, לוק שכנע את C-3PO להשתתף במשתה, אך רק בתנאי שחבריו ישוחררו, מה שאכן קרה.
לוק גורם ל-C-3PO לרחף באמצעות ה"כוח" כדי להפגין את "כוחות הקסם" של C-3PO, אשר סיפר את קורות מלחמת האזרחים הגלקטית לאיווקים.
בעקבות כך, האיווקים סייעו למורדים בקרב על אנדור, מה שאפשר להאן ולליאה להרוס את מחולל המגן.
בקרב על כוכב המוות השני C-3PO לא מופיע רבות, אך היה נוכח בחגיגות שהתרחשו אחריו.
בסרט זה, הוא נותן לריי, פו ופין את הרשות לתכנת אותו מחדש על מנת לקרוא את הכתובת בשפת הסית', אפילו שדבר זה גורם לו לשכוח מי הוא.
בהמשך, R2-D2 מחזיר לו את זכרונו ומספר לו מה קרה בזמן שהוא לא היה עצמו.
C-3PO הופיע בסדרות המוקדמות על הטרילוגיה המקורית של מלחמת הכוכבים, ביניהן "ספיישל לחג של מלחמת הכוכבים".
C-3PO הופיע גם בסדרת 2008 של מלחמת הכוכבים: מלחמת המשובטים.
בתחילת העונה הוא נעשה למתורגמן של פאדמה אמידאלה, מקבל ממנה את הציפוי המוזהב שלו, ואף נחטף יחד איתה לספינת הדגל של גנרל גרייווס.
פרט לכך, הוא הופיע רבות בסדרה.
C-3PO כיכב גם בסדרות אחרות כגון: שני פרקים של "רחוב סומסום" האמריקאי, שבין היתר הוא וR2D2 הראו לציפורת איך רובוטים מפגינים רגשות, וב"חבובות" שבו התארחו הוא,צ'ובאקה, מארק המיל (בתפקיד כפול של לוק סקייווקר ושלו עצמו, כשהוא הוצג כדודנו של לוק) וR2D2.
C-3PO הוזכר גם בסדרה "המפץ הגדול" בפרק העשרים ואחד לעונה השנייה, בזמן משחק "נחש מי" בין ראג'ש קוטרפאלי ללאונרד הופסטטר, כשלבסוף השניים מסכמים ש-C-3PO "נראה קצת כמו שלדון נוצץ".
C-3PO קיבל כוכב בשדרת הכוכבים של הוליווד על תרומתו לקולנוע.
היות שהוא אחת מין הדמויות הראשיות בסדרת הסרטים, C-3PO הופיע ברבים ממשחקי מלחמת הכוכבים: לגו מלחמת הכוכבים, Star Wars: The Force Unleashed, Angry Birds Star Wars, אנגרי בירדס מלחמת הכוכבים 2 ועוד.
C-3PO כיכב בתפקיד אורח בסרט "ראלף שובר את האינטרנט" כשהוא אומר לנסיכות דיסני שהן צריכות להיות מוכנות עוד חמש דקות לשאלון "איזו נסיכת דיסני היא תהיה החברה הכי טובה שלך" הבא.
C-3PO הוא דרואיד פרוטוקול הבקיא במיליוני שפות, ניבים ודרכי תקשורת.
תפקידו העיקרי הוא לשמש כמתורגמן, וכן לסייע בתקשורת עם רובוט אסטרומך, כגון R2D2.
מבחינת אופיו הוא פחדן, דאגן, ציני, פסימי ונוירוטי.
זו כנראה גם תוצאה של היותו חסר אונים ומשולל כל יכולת להגן על עצמו.
בסרטים הוא מופיע לא פעם כשחלקים מגופו התפרקו בנסיבות שונות, לרוב אלימות.
הערותיו הציניות והסרקסטיות, כמו גם נטייתו להתפרק, הפכו אותו לאתנחתא קומית עיקרית בסרטי מלחמת הכוכבים.
המשפט המזוהה עימו הוא "יש לי הרגשה רעה לגבי זה".
(נהגה: "סִי פְּלַאס פְּלַאס") היא שפת תכנות מרובת פרדיגמות המבוססת על שפת התכנות C, פותחה בשנות ה־80 והופצה לראשונה באופן מסחרי בשנת 1985. שפת , מיישמת עקרונות של תכנות פרוצדורלי, תכנות מונחה־עצמים ותכנות גנרי.
שפה זו היא מהשפות הפופולריות בקרב מתכנתים בעולם, ושפות פופולריות אחרות (כגון Java ו־#C) הושפעו ממנה במידה רבה.
פיתוח השפה החל בשנת 1979 על ידי ביארנה סטרוסטרופ ממעבדות בל AT&T, מדען מחשבים דני, החל את עבודתו על הגרסה הראשונה בשמה C with classes (דהיינו "C עם מחלקות").
סטרוסטרופ רצה ליצור שפה חדשה שתשלב את היתרונות של Simula, שפה מונחת עצמים איטית, יחד עם יתרונות היעילות והמהירות של שפת C.
בשנת 1983 זכתה השפה לשימוש במעבדות בל.
בשנה זו נוספו לשפה כלים חדשים; בין היתר: פונקציות וירטואליות, העמסת פונקציות, העמסת אופרטורים, הפניות, קבועים, טיפוסיות חזקה והערות שורה (//).
באותו זמן קיבלה השפה את שמה החדש ++C.
השם בא לבטא את העובדה ש־ היא הרחבה לשפת C.
פלוס־פלוס הוא אופרטור הגדלה עצמית שקיים ב־C, הוא מגדיל ערך משתנה שלם ב־1. הגרסה המסחרית הראשונה הופצה בשנת 1985 יחד עם פרסום הספר הראשון לשפה מאת סטרוסטרופ, בשם "The C++ Programming Language".
בשנת 1989 עודכנה השפה ונוספו לה תכונות מסוג Protected ו־Static, ואפשרות לירושה מרובה.
לאורך השנים נוספו לשפה כלים חדשים, תמיכה בתבניות, למשל, נוספה רק בשנות ה־90. השפה תוקננה על ידי ארגון התקינה הבינלאומי בשנת 1998, לתקן C++ ISO/IEC 14882:1998. התקן השני לשפה יצא בשנת 2003 בו פורסמו מספר תיקונים לתקן הראשון.
התקן החדש לשפה,C++ 20, הידוע באופן לא רשמי כ-C++2a פורסם באופן רשמי ב־יולי 2019. התקן מגדיר מאפיינים חדשים רבים מאוד לשפה, כולל ranges, פונקציות לחישוב בזמן ריצה ושיפור היכולות של constexpr, concepts, ועוד מאפיינים רבים מאוד שנדרשו במשך השנים.
השפה נמצאת בתהליך פיתוח מתמיד גם כיום.
התקן העדכני הוא C++23 החל מ-19 באוקטובר 23. תקן C++26 נמצא בשלבי פיתוח, תקן מקדים שלו פורסם באוגוסט 2025 ומתוכנן להיות התקן העדכני ביותר לשפה.
שפת היא שפה מרובת פרדיגמות, כלומר היא משלבת כמה מודלים תכנותיים.
השפה תומכת בתכנות פרוצדורלי כמו שפת C, ומוסיפה תמיכה בתכנות מונחה עצמים, תכנות גנרי ובמידת מה אף תכנות פונקציונלי (יצירת פונקציות אנונימיות, העברת פונקציות כפרמטר, ותמיכה במבני נתונים שאינם בני שינוי).
השפה תוכננה למסגרות תוכנה משובצות מחשב וגם למערכות גדולות עם דגש על ביצועים, יעילות וגמישות בשימוש.
השפה שימשה כסביבת פיתוח עבור יישומי שולחן עבודה, משחקי וידאו, שרתים (למשל, מסחר אלקטרוני, חיפוש באינטרנט או מסדי נתונים), ויישומים עם ביצועים קריטיים לביצועים (למשל, מרכזיות טלפון).
כשפה מונחית עצמים, תומכת בעקרונות כימוס, ירושה ורב־צורתיות (פולימורפיזם).
מטרת כלים אלו היא לפשט את מבנה התוכנה, לאפשר שימוש חוזר בחלקי תוכנה קיימים ולהקל על תהליך הפיתוח.
שימוש נכון בהם מאפשר לזהות שגיאות כבר בשלב ההידור ולחסוך את הצורך בגילויין ותיקונן בשלבים מאוחרים יותר של תהליך הפיתוח או בזמן ריצה.
תומכת בירושה מרובה, המאפשרת למחלקה אחת לרשת משתי מחלקות ויותר, בניגוד לשפות מודרניות אחרות כגון או Java.
ב־++C קיימים טיפוסים שאינם מחלקות, וניתן לכתוב בה פונקציות שאינן שיטות של מחלקה.
מבחינת התכנות הגנרי, מאפשרת שימוש בתבניות (templates).
התבניות מאפשרות כתיבת קוד כללי יעיל, ללא תלות בהיררכיית הורשה.
תומכת בתבניות הן לפונקציות והן למחלקות.
בנוסף, קיימת טכניקת תכנות בשם "Template Meta-Programming" (TMP) המהווה בעצם "תת־שפה" נפרדת, פונקציונלית, המנצלת את התבניות על מנת לאפשר ביצוע חישובים מורכבים בזמן הידור (בגרסאות מאוחרות של השפה ניתן לבצע חישובים כאלה גם ללא תבניות).
בנוסף, שפת ++C ירשה את מנגנון המאקרו של שפת C, על יתרונותיו וחסרונותיו.
++C תוכננה כך שהיא שומרת על תאימות לאחור עם שפת C במידה רבה מאוד.
ברוב המקרים, קוד הכתוב בשפת C יהודר וירוץ באותה דרך גם בעזרת מהדר של ++C, בעזרת שינויים מינוריים או ללא שינויים כלל.
מתוכננת על מנת לשמור על היעילות והגמישות בהן מצטיינת שפת C, ולכן גם היא מהודרת על פי רוב ישירות לשפת מכונה (זאת בניגוד לשפות #C ו־Java המתורגמות לרוב לשפת ביניים המורצת על ידי מכונה וירטואלית) ומקפידה לאפשר גישה ישירה אל זיכרון המחשב.
מנגנונים המוסיפים תקורה מסוימת (לדוגמה חריגות או RTTI) לא פוגעים בזמן הריצה אלא אם כן חל שימוש בהם.
עיקרון חשוב בשפה הוא שליטה מלאה של המתכנת על הפעולות שמתבצעות בזמן ריצה.
עיקרון זה שולל הפעלה של מנגנון איסוף זבל () (אם כי ישנה אפשרות כזאת, בה נעשה שימוש לעיתים רחוקות).
תחת זאת, ניהול משאבי מערכת מתבצע לרוב בטכניקה שנקראת RAII, בה ניהול של משאב מתנהל דרך אובייקט המוקדש לכך: "מצביעים חכמים" או אוספים כגון Vector.
השפה כוללת מערכת טיפוסים סטטית מורכבת, שתפקידה לגלות שגיאות בזמן הידור התוכנית ולאפשר יצירת תוכניות יעילות יותר.
מרבית המושגים הבסיסיים בשפת C קיימים בצורה זהה או דומה מאוד גם בשפת ++C.
להלן תוספות בשפת ++C שאינן קיימות בשפת C.
המחלקה (Class) היא לבה של השפה.
המחלקה היא תיאור של טיפוס הכולל נתונים ופעולות שאפשר לבצע על הנתונים.
משתנים מסוג אותו טיפוס נקרא "עצמים" (Objects).
השיטות הן פונקציות שפועלות על המשתנים של המחלקה.
שני סוגים חשובים של שיטות הם פונקציות הבנייה (Constructors) ופונקציית ההריסה (Destructor) אשר תפקידן הוא לאתחל עצם מהמחלקה ולמחוק את תוכנו כאשר הוא נמחק.
הגבלת הגישה לרכיבי המחלקה השונים מהווה כלי מרכזי למימוש עקרון הכימוס (Encapsulation).
ישנן שלוש רמות של הגבלות גישה:
פרטי (Private) – רק שיטות המחלקה יכולות להשתמש בהם.
שמור (Protected) – רק שיטות המחלקה ומחלקות שיורשות ממנה יכולות להשתמש בהם.
ציבורי (Public) – לכולם יש גישה אליהם.
כמו כן ניתן להגדיר פונקציה או מחלקה מסוימת כחבר (Friend).
חברי המחלקה מקבלים גישה לכל המשתנים, השיטות והטיפוסים שמוגדרים במחלקה, גם לפרטיים וגם לשמורים.
ניתן להגדיר מחלקה יורשת ("Derived class") על סמך מחלקה אחרת, בסיסית ("Base class").
המחלקה הנורשת מכילה אוטומטית את המשתנים, השיטות ושאר רכיבי המחלקה הבסיסית ובנוסף מגדירה כאלו משל עצמה.
לעומת שפות מודרניות אחרות שמתבססות עליה, תומכת בהורשה מרובה, כלומר ירושה ממספר מחלקות בו זמנית.
כאשר מורישים תכונות למחלקה אחת ממחלקה שנייה ניתן לעשות זאת באחת משלוש דרכים:
הורשה ציבורית – יורשת את כל המשתנים, השיטות והטיפוסים באותה רמת הגישה.
הורשה שמורה – המשתנים, השיטות והטיפוסים הציבוריים של מחלקת האב מקבלים הרשאת גישה שמורה (Protected) במחלקת הבן.
הורשה פרטית – המחלקה הנגזרת וחבריה הם היחידים שיכולים להשתמש בתכונות של מחלקת האב.
כל התכונות הללו הופכות לפרטיות במחלקת הבן.
ניתן להתייחס לעצם דרך מצביע או ייחוס (Reference) למחלקה הבסיסית, ולהפעיל שיטות של העצם בלי לדעת מראש את הטיפוס המדויק שלו.
הן ניתנות להפעלה על ידי התייחסות לעצם מהמחלקה הבסיסית, אך בפועל מבוצעת השיטה במחלקה הנורשת, בהתאם לסוג העצם עבורו הופעלה השיטה.
זהו סוג מסוים של פולימורפיזם (הסוג האחר הוא תכנות גנרי בעזרת תבניות – ראה בהמשך).
מנגנון ה־Run-Time Type Information (RTTI) מאפשר לקבל מידע על הטיפוס של העצם הנתון, תוך כדי ריצת התוכנית.
מנגנון זה מגדיר את האופרטור dynamic_cast שמאפשר לבצע המרה בטוחה בין מצביע (או הפנייה) למחלקת הבסיס לבין מצביע למחלקה הנגזרת.
אופרטור זה מאפשר לבדוק האם העצם הנתון הוא מטיפוס מסוים או לא.
אופרטור נוסף שנוסף לשפה במסגרת ה־RTTI הוא אופרטור ה־typeid.
אופרטור זה מאפשר לקבל את הטיפוס המדויק של העצם הנתון.
לעומת שפות אחרות, כמו לדוגמה, ב־ אין הבדל בין מחלקות (class) לבין מבנים (struct).
גם מחלקות וגם מבנים יכולים להכיל שיטות, לרשת האחד מהשני, להגדיר פונקציות וירטואליות ולהגדיר רמות גישה שונות.
ההבדל היחיד הוא שתכונות המבנה מוגדרות ציבוריות כברירת מחדל ואילו תכונות המחלקה כפרטיות.
מערכת הטיפוסים בשפה חזקה יותר מזו שבשפת C.
בשפת C, המהדר מבצע המרות טיפוסים בצורה אוטומטית ובקלות יחסית, ובה ניתן להשתמש במצביע *void שיכול להצביע אל אובייקט מכל טיפוס.
בשפת הוקשחו הכללים והמרות טיפוסים מובלעות נעשות רק לפי הגדרות המובנות בשפה או כאלה שהוגדרו על ידי המשתמש.
שימוש ב-*void דורש המרה מפורשת, ולכל סוג של המרה ישנו אופרטור מפורש מתאים (static_cast, dynamic_cast, const_cast, reinterpret_cast).
תכונה זו מאפשרת גילוי שגיאות רבות יותר בשלב ההידור וחוסכת את מציאתן המייגעת בזמן הריצה.
בשל העובדה שהשפה מאפשרת למתכנת לבצע כל פעולה ובתנאי שברור שהוא באמת מעוניין בכך, הטיפוסיות בשפה בטוחה פחות מאשר בשפת Java, למשל.
את הגדרת הקבוע Const ניתן להצמיד למשתנה של מחלקה, לפרמטר של מתודה או פונקציה, לערך המוחזר מהן וכן למתודה עצמה.
הוספת ה-qualifier למשתנה מצהירה על כך שהמשתנה לא ישתנה אחרי שהוא אותחל.
כך מתאפשר למהדר לגלות שגיאות ולייצר קוד יעיל, ומונע מהמשתמש לשנות אובייקטים בטעות.
הצמדה של ה-qualifier למתודה, מצהירה על כך שהמתודה הזאת יכולה להיקרא מתוך אובייקט של המחלקה שהוגדר כ-const.
ה־Const מוגדר היטב עבור טיפוסים סקלריים, אך עבור מחלקות הוא עשוי שלא להיות מספק, וזאת מכיוון שהמהדר מוודא שהבתים בזיכרון ששייכים לאובייקט לא משתנים אך אינו בודק דבר פרט לזה.
בעיות אפשריות שיכולות לנבוע מכך כוללות:
אובייקט שמחזיק מצביע, ומשנה את הערך אליו הוא מצביע.
אובייקט שמחזיק משתנים שאינם משפיעים על הממשק שהמחלקה מייצאת, אלא רק על המימוש הפנימי.
דוגמאות נפוצות לכך הן cache ו-mutex.
פתרון לבעיה הראשונה הוא עקרון הכימוס - המחלקה תחשוף בממשק שלה עבור אובייקטים קבועים אך ורק מתודות שלא משנות את נתוני המחלקה.
פתרון לבעיה השנייה הוא ה-qualifier Mutable, שמאפשר שינוי של משתנים באובייקט של המחלקה גם כאשר האובייקט מסומן כ-const.
ניתן להגדיר משתנים, פרמטרים וערכים מוחזרים כמתייחסים לעצם (Reference).
הייחוס דומה מאוד להצבעה: כמה משתנים יכולים להתייחס לאותו עצם ולפעול עליו במשותף, כמו שמצביעים שונים יכולים לפעול על אותו עצם.
ישנם מספר הבדלים מהותיים בין מצביע לייחוס: מצביע יכול להיות לא מאותחל, ואילו ייחוס תמיד יתייחס לעצם כלשהו.
כמו כן ניתן לשנות הצבעה של מצביע אבל לא ניתן לשנות ייחוס, הייחוס נקבע לכל אורך חייו של הייחוס.
מבחינה תחבירית השימוש בייחוס הוא כמו בעצם עצמו.
בשפה קיימת מערכת ניהול חריגות המאפשרת לטפל בשגיאות שנוצרות בזמן ריצת התוכנית (runtime).
הטיפול בשגיאות בזמן ריצה מתבצע באמצעות שלוש מילים שמורות: throw, try ו-catch.
המילה throw גורמת לזריקת שגיאה, אם הזריקה לא תתפס, הטיפול בשגיאה יעבור למערכת ההפעלה שלרוב תקרא לפרוצדורת טיפול שתסגור את התכנית.
כחלק מזריקת השגיאה מצרפים משתנה כלשהו שלרוב נועד כדי לזהות את השגיאה.
בעוד השפה תומכת בזריקת כל סוגי הטיפוסים הקיימים, הקונבנציה היא לזרוק אך ורק אובייקטים שיורשים מהטיפוס std::exception.int num_of_students;
המילה הזו גורמת לכך שכל מה שיהיה בשטח האתחול (סקופ - {}) שאחריו יהיה תחת "השגחה", אם תיזרק שגיאה התכנית "תדע" שהיא צריכה לבדוק את הcatch שאחריו.
הtry והcatch חייבים להיות צמודים.try
המילה השמורה catch "תופסת" את השגיאות שנזרקו בcatch שלפניה לפי סוג המשתנה הנזרק, לכל סוג משתנה צריך להיות שדה catch משלו.
כאשר תופסים אובייקט by-reference, ניתן להשתמש במערכת הירושה של ++C על מנת לקבל טיפוסים מסוגים שונים.
לעיתים, אנחנו רוצים להשתמש בתפיסה פולימורפית אך גם בספציפיקציה שלה.
לדוגמה – תפיסה של כל ה-std::exception היא פעולה נפוצה, אבל לעיתים נרצה לבצע פעולה שונה כאשר נזרק std::system_error, שמתאר לרוב שגיאה של syscall.
במקרה זה, חובה לתפוס את המחלקה הספציפית – במקרה שלנו, std::system_error קודם, מכיוון שמערכת השגיאות מחפשת את ההתאמה הראשונה האפשרית.
ניתן לכתוב catch התופס את כל סוגי השגיאות שנזרקו, על ידי שימוש בטיפוס ה"אליפסה" של C++/C – ....
בתוך הcatch יהיה אופן הטיפול בשגיאה כזו.
לעיתים, מטרת התפיסה היא לא על מנת להמשיך את התכנית כרגיל, אלא על מנת לכתוב לוגים וטלמטריה, ולאחר מכן להמשיך את תהליך זריקת השגיאה.
השפה תומכת במנגנון שנפוץ ברוב השפות עם מערכת שגיאות שנקרא rethrow – כלומר, המשך תהליך של ה-error handling כאילו השגיאה לא נתפסה.
הפקודה שמבצעת rethrow היא המילה השמורה throw ללא פרמטרים בכלל אחריה.
ההבדל בין rethrow לבין זריקה מחדש של השגיאה הוא קטן אך קיים.
לאובייקט שגיאה לרוב יש מידע ספציפי למערכת הפעלה שבה השגיאה נזרקה – כלומר, תמונה של הרגיסטרים בעת השגיאה, קוד שגיאה ספציפי למערכת הפעלה וכדומה.
כאשר נזרוק שגיאה מחדש, כלומר נכתוב throw e כאשר e זאת השגיאה שנתפסה, האובייקט הספציפי למערכת הפעלה יישתנה על מנת לתאר את מיקום השגיאה החדש, בעוד כאשר נשתמש במנגנון ה-rethrow, המערכת תמשיך עם האובייקט הישן.
הבדל נוסף הוא זריקה מחדש מתוך catch כללי, בו אין שם למשתנה, ושם ניתן לזרוק שגיאה חדשה לחלוטין או לבצע rethrow.
קיים גם הבדל הסמנטי בין throw חדש לבין rethrow.
אם התגלתה שגיאה חדשה במהלך הטיפול בשגיאה הישנה, נבצע throw חדש על השגיאה החדשה, ואולי נצרף אליה מידע מהשגיאה הישנה.
לעומת זאת, אם לא ניסינו לטפל בשגיאה הישנה או שניסינו ולא הצלחנו, אז נבצע rethrow על מנת ש-catch נמוך יותר בהיררכיה ינסה לטפל בשגיאה.catch (std::system_error& e) {
ביטוי למבדה הוא דרך להתייחס לפונקציה כאל עצם, באפשרותו אפשר ליצור מצביעים לפונקציות.
ביטוי למבדה נכתב בצורה הבאה:
{האלגוריתם עצמו} (המשתנים שהפונקציה מקבלת) [סוג המשתנים שהפונקציה תירש, ציבורי / שמור / פרטי]
העמסת פונקציות היא היכולת להשתמש באותו השם לפונקציות (או שיטות) שונות, בתנאי שישנו הבדל ביניהן במספר הפרטרים או בטיפוסי הפרמטרים אותם הן מקבלות.
הדבר מאפשר להגדיר מספר רב של פונקציות שמבחינה לוגית מבצעות פעולה דומה אך מקבלות פרמטרים שונים.
תכונה זו מאפשרת לכתוב קוד קריא יותר, אם כי הגזמה בהעמסת פונקציות עשויה ליצור אי־בהירות או מקרים של דו־משמעות.
דרך נוספת להעמיס פונקציות היא להגדיר ערכי ברירת מחדל לפרמטרים של מתודה או פונקציה.
אם מתבצעת קריאה לפונקציה שאיננה כוללת ערך עבורם, הם יקבלו את ערך ברירת המחדל.
כך ניתן בקלות להגדיר פעולה זהה עבור מספר שונה של פרמטרים, מבלי לבצע שכפולי קוד.
כאמור, ניתן לכתוב ב-++C את כל הקשת, מתכנות פרוצדורלי עם טיפוסיות חלשה בדומה לשפת C ועד לניצול פרדיגמות התיכנות המודרניות ביותר.
מסיבה זו ניתן, אך לא מומלץ, לכתוב פונקציות המקבלות מספר בלתי מוגדר מראש של פרמטרים, על ידי שימוש בשלוש נקודות (...) בחתימת הפונקציה – נקרא Ellipsis parameter.
תכונה זו קיימת רק על מנת להקל על הגירה של תוכניות משפת C לשפת ++C.
את ה־Printf של C, שהיא דוגמה לפונקציה עם מספר פרמטרים משתנה (...), מחליפות ב-++C מחלקות כגון iostream המאפשרות לשרשר פרמטרים להדפסה תוך שימוש בהעמסת אופרטורים וטיפוסיות חזקה.
במידה ומשתמש רוצה לקבל מספר לא ידוע של משתנים לתוך פונקציה, מאפשרת העברת Parameter pack.
בשפה קיים מנגנון העמסת אופרטורים.
כלומר, ניתן להגדיר מחדש כמעט כל אופרטור זמן ריצה המוגדר בשפה כך שהוא יהיה בעל משמעות עבור טיפוסים שונים, כולל טיפוסים המוגדרים על ידי המשתמש.
למשל, אופרטור החיבור (+) בצורתו הרגילה מאפשר חיבור שני משתנים המכילים ערך מספרי.
אך ניתן להגדיר אותו כך שיהיה בעל משמעות גם עבור משתנים מטיפוס שבר שהוגדר על ידי המתכנת.
אין כל הבדל סמנטי בין העמסת אופרטורים להעמסת פונקציות, שכן ההבדל בין אופרטורים לפונקציות הוא תחבירי בלבד.
שימוש בהעמסה עשוי לשפר את קריאות הקוד, ושימוש מוגזם עשוי להפוך קוד לבלתי קריא.
שפת תומכת ב־Templates – תבניות.
התבניות מהוות רמת הפשטה נוספת מעל רמת ההפשטה של המחלקה.
הן מאפשרות יצירת מחלקות או פונקציות על ידי תבנית, כאשר בכל פעם הפונקציה או מחלקה נוצרת עבור טיפוס או טיפוסים אחרים.
ה"טיפוס" הוא טיפוס פשוט או מחלקה בעצמו.
הטיפוסים "מועברים" בכמעין פרמטר על ידי שימוש בסוגריים זוויתיים: "<...>" במקום השימוש ב-"(...)" הרגילים.
המהדר מזהה אילו פרמטרים הועברו לתבנית ומשכפל את התבנית בהתאם.
ישנה טכניקת תכנות בשם "Template Metaprogramming" או בקיצור TMP, המנצלת את התבניות על מנת לבצע חישובים מורכבים בזמן ההידור, ובכך עשויה להפחית את החישובים שיש לבצע בזמן ריצה.
טכניקה זו נתגלתה במקרה: במהלך הכנת התקן של שפת ++C, התברר שהתבניות של השפה הן בעצמן תת־שפה שלמה טיורינג, כלומר שניתן לבצע באמצעותה כל חישוב שיכול מחשב לבצע.
הדוגמה הראשונה לתוכנית כזאת ביצעה חישוב של מספרים ראשוניים על אף שלא סיימה לעבור הידור.
הרשימה של המספרים הראשוניים הייתה חלק מהודעת השגיאה שהפיק המהדר בזמן שניסה להדר את הקוד.
כיום ישנן ספריות רבות המסייעות לעבודה בטכניקה זו, אך כיוון שמלכתחילה לא הייתה כוונה ליצור את תת־השפה הזאת בתוך ++C, התחביר שלה קשה להבנה.
להלן דוגמה לקטע קוד שמבצע חישוב של עצרת:
ספריית התבניות התקנית (STL – Standard Template Library) מכילה מימושים יעילים של מבני נתונים רבים כגון (מחסנית, רשימה מקושרת, עץ חיפוש מאוזן ועוד), וכן טיפוסי נתונים סטנדרטיים חשובים כמו וקטור (מערך דינמי) ומחרוזת.
הספרייה גם מכילה אלגוריתמים גנריים שניתן להפעיל על מבני הנתונים כמו גם מחלקות לטיפול במספרים ובקלט־פלט.
הארכיטקטורה של הספרייה מאפשרת להרחיב אותה בקלות יחסית.
ניתן להוסיף אלגוריתם חדש שפועל על מבני הנתונים הקיימים ומבנה נתונים חדש שהאלגוריתמים הקיימים עובדים עליו.
תוספות אלו, תורשה מרובה (1989), העמסת אופרטורים (1989), תבניות (1991), ספרית התבניות הסטנדרטית ו־(RTTI (1995 הוכנסו לשפה בהדרגה.
הספרייה הסטנדרטית של מציעה אפשרות של ביצוע קלט\פלט באמצעות Stream-ים מהם מבצעים קריאה באמצעות האופרטור >>, וכתיבה באמצעות האופרטור <<.
טיפוסים אלו מוגדרים בעיקר באמצעות הספריות iostream (קלט/פלט סטנדרטי) ו־fstream (קלט/פלט באמצעות קבצים).
למעשה, אופן עיבוד קלט ופלט מתוך מחרוזת בתים נעשה על ידי המחלקה std::ios_base, מחלקה מעין-אבסטרקטית שאי אפשר ליצור באופן ישיר.
מתחת למחלקה ios_base, קיימת המחלקה התבניתית (טמפלייטית) basic_ios, שנועדה לטפל ב-stream של תווים גנריים.
דוגמה לכך תהיה האובייקט std::wfstream שנועד לטפל בקבצים עם תווי יוניקוד.
הארכיטקטורה של ios נחשבת לארכיטקטורה מאוד שנויה במחלוקת ועושה שימוש נרחב בתכונות של השפה שנחשבות כ-anti pattern, כגון ירושה מרובה, שדות ופעולות מסוג protected וירושה וירטואלית.
המבנה הבסיסי של אובייקט קלט פלט מורכב מאובייקט אבסטרקטי מסוג buffer – אובייקט מסוג std::basic_streambuf, שאמור לתאר את הממשק הגנרי שמקבלים מתוך אובייקט שמדמה buffer.
באובייקט buffer הלרוב בלתי נראה משתמשים בתוך basic_ios על מנת לבצע פעולות קלט ופלט מפורמטות.
מימוש נכון של buffer מעל אובייקטי קלט/פלט לא סטנדרטיים כגון pipe או socket יאפשרו למתכנת להשתמש בכל צורות ה-Formatting של std.
חיסרון מובנה של אובייקטים גנריים של C++ הוא חוסר היכולת להשתמש בתכולות ספציפיות למערכות הפעלה.
לדוגמה, במערכת ההפעלה חלונות ניתן לבצע פעולות אסינכרוניות על קבצים על ידי שימוש במבנה OVERLAPPED, וסיום של פעולה כזו מסומן על ידי Event, אובייקט ייחודי ל-Windows.
לעומת זאת, במערכות מבוססות Linux, ניתן לקבל יכולת דומה על ידי המבנה aiocb ומנגנון הסיגנלים הייחודי למערכות Unix.
בהיעדר שיטה חסכונית המתארת את שתי הפעולות בצורה אחידה, נכון לשנת 2023, בחרו לא לאפשר ל-Bufferים לבצע פעולות אסינכרוניות כחלק מהממשק הסטנדרטי.
עקב הסיבוך הרב הכרוך המימושם, עיקר השימוש בממשקי ה-IO הסטנדרטיים נעשה דרך עטיפות של STL, שלא בהכרח מכבדות את כל התכולות הניתנות.
דוגמה לכך היא המחלקה std::basic_fstream, שמחזיקה מצביע אחד גם לקריאה ולכתיבה יחדיו, ושינוי של אחד ישנה את השני.
הסיבה להתעלמות מהתכולה המאפשרת להחזיק שני מצביעים שונים נובעת ככל הנראה מאחר שרוב מערכות ההפעלה המוכרות מחזיקות מצביע אחד עבור קובץ.
בדוגמה התוכנית תדפיס את הבקשה, ותמתין לקבלת מספר שלם.
דוגמה לתוכנית Hello world בשפת :
BüSo (ראשי תיבות של Bürgerrechtsbewegung Solidarität, בגרמנית: "תנועת זכויות האזרח סולידריוּת") היא מפלגת שוליים גרמנית הנוטה לימין המפה הפוליטית, למרות שלעיתים משתמשת ברעיונות מן השמאל.
היא מהווה חלק תנועת לרוש העולמית.
המפלגה נוסדה ב-1992 על ידי הלגה צפ-לרוש (Helga Zepp-LaRouche); בעלה הוא לינדן לרוש, פוליטיקאי אמריקני ססגוני אשר מחזיק בשיא למספר ההתמודדויות הרצופות הגדול ביותר למשרת נשיא ארצות הברית.
לרוש התמודד לתפקיד המועמד של המפלגה הדמוקרטית בכל מערכת בחירות מאז 1980, כולל ב-1992, כשישב בכלא (הוא נידון ל-15 שנות מאסר עבור קשירת קשר, הונאת דואר ועבירות מס; הוא השתחרר לאחר 5 שנים).
לינדן לרוש הקים תנועות, ארגונים ומוסדות רבים בכל העולם, אשר מטרתם להפיץ את משנתו המעורפלת במקצת (מתנגדיו מאשימים אותו כמעט בהכל - החל בקומוניזם וכלה בפשיזם ובהכחשת השואה).
מפלגת BüSo נוהגת לפצוח מבצעי תעמולה רחבים גם כשאין מערכת בחירות, זאת באמצעות הצבת דוכנים במקומות ציבוריים וגיוס טלפוני הגובל בהטרדה, לפי עדויות רבות.
המפלגה, אשר סניפה הראשי בויסבאדן, דוגלת בחיסול הקפיטליזם ובהרחבת השימוש באנרגיה אטומית כדי לכלכל את כל אזרחי העולם ולחסל את הפערים הכלכליים.
טענות הושמעו נגד המפלגה בדבר רעיונות אנטישמיים במשנתה.
בבחיות כלליות שנערכו בשנת 2005 זכתה BüSo ב-35,649 קולות ולא עברה את אחוז החסימה.
בבחיות כלליות שנערכו בשנת 2017 זכתה BüSo בכ-17 אלף קולות ולא עברה את אחוז החסימה.
לאחרונה המפלגה החלה לתמוך במדינות של סין
ה-C-1 Trader הוא מטוס תפעול ותובלה אשר נועד לתפעול על נושאות מטוסים (carrier-onboard-delivery).
היווה דגם מתקדם של מטוס ה-S-2 Tracker.
הוחלף על ידי גרסה דומה של מטוס ה-E-2 הוקאיי, ה-C-2 Greyhound.
מטוס ה-C-1 Trader פותח על פי דרישות הצי האמריקני למטוס חדש נגד צוללות.
על פי אותן דרישות החלה חברת גראמן לייצר אב טיפוס דו-מנועי.
ב-1952 קיבל הצי האמריקני את מטוס ה-XS2F-1, והשתמש בו לראשונה ב-4 בדצמבר באותה שנה.
במהלך שנות ה-50, פותחו לו מספר גרסאות, ה-C-1 Trader היה אחד מהם.
ה-C-1 (במקור כונה TF-1) תוכנן לשאת 9 נוסעים או כ-3500 פאונד של מטען.
טס לראשונה בינואר 1955. בשנות ה-60 וה-70, ה-C-1 הוביל דואר ואספקה לנושאות מטוסים אשר הוצבו באוקיינוס השקט בזמן מלחמת וייטנאם.
כ-83 יחידות של ה-C-1 יוצרו, ועוד ארבעה אשר הומרו למטוסי שיבוש אלקטרוניים שנקראו: EC-1A Tracers.
ה-C-1 האחרון יצא משימוש בשנת 1988.
TF-1 - מטוס תפעול ותובלה אשר יועדו לשאת 9 נוסעים, פותח כמחליף של מטוס ה-S2F Tracker.
TF-1Q - ארבעה ממטוסי ה-TF-1 הומרו כדי לשמש כמטוסי שיבוש אלקטרוניים.
C'est ma vie (בעברית: אלו הם חיי) הוא השיר שייצג את ליטא באירוויזיון 2011.
ליטא השתתפה בחצי הגמר הראשון של אירוויזיון 2011 במקום 17 בסדר ההשמעה.
השיר הגיע למקום החמישי עם 81 נקודות.
השיר קיבל פעמיים 12 נקודות מבריטניה ומפולין.
הוא עלה לגמר והשתבץ למקום הרביעי בסדר ההשמעה.
בגמר, השיר הגיע למקום ה-19 עם 63 נקודות בלבד.
השיר קיבל 12 נקודות שוב פעם מפולין, אך בפעם השנייה לא מבריטניה אלא מגאורגיה.
השיר הושר ברובו באנגלית, מלבד שתי שורות בפזמון בצרפתית.
Bytecode (בייטקוד), ידוע גם בשם p-code (קוד נייד - portable code), הוא צורה של סט פקודות אשר תוכנן עבור ביצוע יעיל על ידי מפרש תוכנה.
להבדיל מקוד מקור הקריא על ידי בני אדם, בייטקוד מורכב מקודים נוּמריים קומפקטיים, קבועים, והפניות (references) - בדרך כלל כתובות נומריות; אשר מקודדים את תוצאות הניתוח התחבירי והסמנטי של דברים כגון טיפוס הנתונים, תחום ההכרה (scope), ועומק הקינון (nesting) של רכיבי תוכנה.
מקור השם bytecode הוא מסטים של פקודות אשר מורכבים מ-opcodes באורך של byte אחד, שאחריהם יכולים לבוא פרמטרים אופציונליים.
ייצוגי ביניים כמו bytecode עשויים להיות הפלט של מימושים של שפות תכנות על מנת להקל על עבודת המפרש, או כדי להוריד את התלות בחומרה ובמערכת ההפעלה, בכך שהם מאפשרים לאותו קוד לרוץ על גבי פלטפורמות שונות.
לעיתים קרובות, בייטקוד יכול לרוץ ישירות על גבי מכונה וירטואלית (כלומר, המפרש), אבל יש מקרים בהם הבייטקוד מהודר הלאה לשפת מכונה לצורך שיפור הביצועים.
מאחר שהוראות הבייטקוד מעובדות על ידי תוכנה, הן יכולות להגיע ברמות שונות של מורכבות.
עם זאת, בדרך כלל הן דומות להוראות חומרה מסורתיות; מכונות מחסנית (stack machines) הן הנפוצות ביותר, אבל נבנו גם מכונות רגיסטרים (register machines) וירטואליות.